Man hører om det både til bryllub, barnedåb og konfirmationer. Gaver, der bliver stjålet fra biler på parkeringspladser udenfor kirker. Det har to frivillige fra Gistrup nu valgt at sætte en stopper for, når der bliver holdt konfirmationer i Gistrup. Ole Nordklitgaard og Carl Werner Jensen har gennem flere år patruljeret parkeringspladsen udenfor Gistrup Krike, når der holdes konfirmationer. -  Vi går og holder øje med om der er nogle mystiske personer der lusker rundt, siger Ole Nordklitgaard. -  Ja, for der er jo ikke noget, der er mere træls, end at komme ud til en bil, der er ryddet, siger Carl Werner Jensen. Det er noget de to herrer er begyndt med, efter historierne om tyverier begyndte at sprede sig. - Det er noget, vi har snakket om i menighedsrådet, fordi der har været andre byer, hvor der har været tyverier fra biler og fra våbenhuset. Så blev vi enige om, at det vil vi ikke have noget af i Gistrup, siger Ole Nordklitgaard. Det er ikke noget, hverken Ole Nordklitgaard eller Carl Wernes Jensen får noget for. Ikke andet end glæden ved at hjælpe andre. - Det er en god gerning at gøre. En lille indsats med en stor effekt, slutter Ole Nordklitgaard.
Tyverier af konfirmationsgaver fra parkerede biler udenfor kirker er desværre ikke en sjælden historie. Men i Gistrup har to frivillige sat en stopper for det.